stanford-oval/wikipedia huggingface dataset:
קובי מור
ביוגרפיה

מור החל לעבוד ברשות שדות התעופה בשנת 1976, ומאז שימש בתפקידים שונים. במשך שנים הוא ניהל את שדות התעופה עובדה ואילת. הוא עמד בראש חטיבת התפעול ומבצעי הקרקע בנמל התעופה בן-גוריון, והקים בו את אגף השירות לנוסע ואת המחלקה למניעת עבירות. בתפקידו האחרון היה מנהל נמל התעופה בן-גוריון.
בשנת 2004, לאחר עשרים ושמונה שנות פעילות, פרש מור מרשות שדות התעופה. בשנת 2005 התמנה למנכ"ל עיריית גבעתיים.
בדצמבר 2007 נבחר מור על ידי שר התחבורה שאול מופז למנכ"ל רשות שדות התעופה, כמחליפו של המנכ"ל הקודם גבי אופיר. בתקופת כהונתו של מור הושם דגש על כניסת רשות שדות התעופה לעידן הטכנולוגי, והוספת אמצעים טכנולוגיים לשיפור הבטיחות בנמל התעופה בן-גוריון. אחד החידושים היה השימוש במערכת הזיהוי הביומטרי. באוקטובר 2011 ביקש לפרוש לאחר תום קדנציה בת ארבע שנים, ובאפריל 2012 סיים את תפקידו. החליף אותו יעקב גנות.
כיום משמש מור כמנהל מינהל פיתוח הקרקע, בקרן הקיימת לישראל.
מור נשוי בשנית לדוריס, לשעבר מנהלת אגף הרווחה בעיריית מודיעין, ואב לחמישה. הוא תושב מכבים-רעות.
הערות שוליים

↑  זוהר בלומנקרנץ, יעקב גנות מונה לתפקיד מנכ"ל רשות שדות התעופה, באתר TheMarker‏, 18 במרץ 2012
↑  ברכת קובי מור, מנהל מינהל פיתוח הקרקע, קק"ל, באתר קק"ל
| יושבי הראש ומנכ"לי רשות שדות התעופה (רש"ת) |
| --- | --- | --- |
| יושבי הראש | אהרן רמז • אריה גרוסבורד • יעקב אבן • חיים קורפו • אבי קוסטליץ • צבי שלום • עובדיה עלי • אלי מרום • יצחק גרשון |  |
| מנהלים כלליים | אריה רביב • רמון הראל • צבי גוב-ארי • ברוך לוי • מוטי דבי • אבי קוסטליץ • גבי אופיר • קובי מור • יעקב גנות • חגי טופולנסקי |  |
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
פרכוס אפילפטי

| --- | --- |

הפעילות החשמלית המוגברת בזמן פרכוס אפילפטי כפי שנמדדת ב-EEG
 שמות נוספים:  באנגלית: Epileptic seizure,  Seizure
 תחום:  נוירולוגיה 
 גורם:  אפילפסיה 
 קישורים ומאגרי מידע
 eMedicine:  1184846 
 MeSH:  D012640
 סיווגים
 ICD-10:  G40, P90, R56 
 
פרכוס אליפטי, או התקף אפילפטי נודע באנגלית בשם המקוצר seizure; זהו מצב המוגדר כ"סימני מחלה חולפים הנובעים מפעילות חשמלית מוגברת בתאי העצב במוח".
האפקט החיצוני יכול להיות חריף בצורת תנועות וחבטות (פרכוס טוני-קלוני), או מתון, ויתבטא באיבוד הכרה קצר. הוא יכול להתבטא גם כשינוי במצב מנטלי, תנועות טוניות או קלוניות, פרכוסים ותופעות נפשיות אחרות (כמו דז'ה וו). לפעמים יש לא-פרכוסים אלא "צניחה" של כל הגוף, כשאדם מאבד פתאומית שליטה על יציבת-גופו והוא צונח ארצה. המונח הרפואי להתקפים חוזרים ונשנים ללא סיבה נראית לעין הוא אמנם אפילפסיה, אבל התקפים עלולים להופיע גם אצל אנשים שאינם לוקים באפילפסיה.
לכ-4% מן האנשים יהיה התקף ללא סיבה עד גיל 80, והסיכוי אצלם לחוות התקף שני הוא בין 30% ל-50%. טיפול יכול להפחית את הסיכון לקבלת התקף שני אפילו עד כדי מחצית ממספר המקרים הצפויים. ברוב מקרי ההתקפים היחידים מטפלים רופאים כלליים (העוסקים ברפואת חירום או ברפואה כללית), ואילו במחקר וטיפול במקרי אפילפסיה קשה-לשליטה עוסקים אפילפטולוגים – נוירולוגים שהם מומחים באפילפסיה.
מיון

סוגי ההתקפים ממוינים לפי המקור הממוקד במוח לפרכוס: פרכוס חלקי; או, אם ממקורות מפושטים: התקפים כלליים. פרכוסים חלקיים מחולקים גם הם, לפי מידת השפעתם על ההכרה: פרכוס חלקי פשוט, או פרכוס חלקי מורכב; אם ההכרה לא נפגעת זהו פרכוס חלקי פשוט, אחרת - זה פרכוס חלקי מורכב. פרכוס חלקי יכול להתפשט במוח – תהליך הידוע כהכללה משנית. התקפים כלליים מחולקים לפי השפעתם על הגוף, ברם בכולם יש איבוד הכרה. אלה כוללים: התקף ניתוק, התקף מיוקלוני, פרכוס קלוני, טוני, פרכוס טוני-קלוני והתקף א-טוני. התקף מעורב מוגדר בכך שיש בו גם התקפים כלליים וגם מוקדיים אצל אותו חולה.
בעקבות הצעות לסטנדרטיזציה שפורסמו ב-1970 הוצאו משימוש מונחים מיושנים כמו "פטיט מל", "גרנד מל", "התקף ג'קסוני", "פסיכו מוטורי ו"התקף של האונה הרקתית".
סימנים ותסמינים

התקפים עלולים לגרום לשינויים לא רצוניים בתנועות הגוף, בתפקודו, תחושתו, במודעות או בהתנהגות. מקשרים התקפים, לעיתים קרובות עם התכווצות פתאומית לא רצונית של קבוצת שרירים ואובדן הכרה. אבל התקף יכול להיות מרומז כמו חוסר תחושה קצר של חלק מהגוף, פרק זמן קצר או ארוך של איבוד זיכרון, שינויים בראייה, תחושה/חוסר תחושה של ריח לא נעים, תחושה מוזרה של רום הבטן או תחושה של פחד ובלבול מוחלט. התקף יכול להימשך מכמה שניות למצב של סטטוס אפילפטיקוס – קבוצות התקפים בזה אחר זה העלולים לסכן חיים, בהיעדר התערבות מידית.
כן ממיינים התקפים בצורה אופיינית למוטוריים, תחושתיים, אוטונומיים, רגשיים או קוגניטיביים. אחרי החלק הפעיל של ההתקף יש, בדרך כלל, פרק זמן הנקרא פוסט-איקטלי לפני שרמת ההכרה הנורמלית חוזרת. במקרים אחדים יקדימו את התחלת ההתקף המלא כמה תחושות המתוארות להלן: תחושות אלה יכולות לשמש כאזהרה לסובל שפרכוס טוני-קלוני כללי צפוי להגיע. תחושות אזהרה אלו נקראות, בצורה מצטברת, אאורה והן קשורות לפרכוס חלקי.
חולים אחדים יכולים לדעת מתי התקף עומד להתרחש. הסימפטומים שהאדם חווה לפני ההתקף יכולים לכלול סחרחורת, התהדקות בית החזה. אחרים רואים חפצים נעים בתנועת איטית ממש לפני ההתקף. הסימפטומים הנחווים על ידי האדם בזמן התקף תלויים על המקום במוח בו מתרחשת הפרעה בפעילות החשמלית. התקפים חלקיים ופרונטליים והתפרקויות אפילפטיות מוקדיות נוטות להתרחש יותר בזמן השינה מאשר בעירות. לעומת זאת פרכוסים פסיכוגניים לא אפילפטיים נדירים בין חצות ו-6 בבוקר ואף פעם לא מתרחשים בזמן שינה.
העובדה שאפילפסיה כללית, אך לא מוקדית מתרחשת יותר בבוקר משקפת, אולי, שוני יומי בפעילות הרגשית של קליפת המוח. אדם שיש לו פרכוס טוני-קלוני יכול לצעוק, לאבד הכרה, ליפול ארצה ולפרכס, לעיתים בעוצמה. אדם שיש לו פרכוס חלקי מורכב יכול להיראות מבולבל או המום ולא יוכל להגיב לשאלות או הוראות. לאנשים אחדים יש התקפים שאינם מורגשים על ידי אחרים. לפעמים הרמז היחיד שהיה לאדם התקף ניתוק הוא עפעוף מהיר, בלבול קיצוני לכמה שניות.
סיבות

התקפים ללא סיבה משויכים, לעיתים קרובות, לאפילפסיה. סיבות להתקפים עם סיבה כוללות:
מחסור בשינה.
קברנומה (גידול שפיר של כלי הדם במוח) - מצב רפואי הניתן לטיפול. גידול זה עלול לגרום להתקפים, כאבי ראש ודימומים במוח. בדיקת MRI יכולה לאשר או לדחות במהירות סיבה זאת.
פקעת עורקים וורידים (AVM - arteriovenous malformation) היא מצב רפואי הניתן לטיפול. הפקעת עלולה לגרום להתקפים, לכאבי ראש ולדימומים במוח. בדיקת MRI יכולה לאשר או לדחות במהירות סיבה זאת.
פגיעת ראש – עלולה לגרום להתקפים לא אפילפטיים פוסט טראומטיים או לאפילפסיה פוסט טראומטית שבה ההתקפים חוזרים באופן כרוני.
הרעלה מתרופות, למשל: אמינופילין או הרדמה מקומית.
מינונים נורמליים של תרופות מסוימות שמנמיכות את הסף להתקפים, כמו למשל, טריציקליות.
סוגים של דלקת כמו דלקת המוח או דלקת קרום המוח.
חום הגורם לפרכוסי חום.
הפרעות מטבוליות כמו היפוגליקמיה, היפונתרמיה (תת נתרן בדם) והיפוקסיה. (חוסר חמצן).
אי נטילת תרופות (תרופות אנטי-אפילפטיות, נוגדות דיכאון ותרופות הרגעה), בחולים שהורגלו לקחת תרופות אלה.
הפסקה פתאומית של צריכת אלכוהול בקרב אלכוהוליסטים, משום שאלכוהול משמש כסם מעכב במוח.
פגיעות התופסות מקום במוח (מורסות, גידולים, כגון גליומה). התקף אפילפטי הוא סימפטום ידוע במקרים של גידולים מוחיים מכל הסוגים.
התקפים אצל אדם שסובל מהידרוצפלוס יכולים לרמז על כך שיש לו דלף חריף.
דימום תוך-גולגולתי עלול, לעיתים, לגרום להתקף.
מי שסובל מטרשת נפוצה עלול לחוות, לעיתים רחוקות, התקפים.
להתקפים רבים אין סיבות ידועות. התקפים שיש להם גורם אינן משויכות לאפילפסיה, ואנשים שחווים התקפים כאלה אינם מאובחנים בדרך כלל כלוקים באפילפסיה. עם זאת, ההתקפים המתוארים לעיל דומים לאלה של אפילפסיה הן מבחינה חיצונית והן בבדיקת EEG.
אדם עלול ללקות בהתקף לאחר שהיה נוכח באירוע טראומטי. סוג זה של התקף ידוע כ"התקף פסיכוגני לא-אפילפטי", והוא משויך להפרעת דחק פוסט-טראומטית.
אבחון

רק ל-25% מן האנשים שיהיה להם התקף או פיתחו סטטוס אפילפטיקוס יש אפילפסיה חשוב להבחין בין סיבות ראשוניות להתקפי אפילפסיה לבין סיבות משניות. בדיקת דם, ניקור מותני או בדיקת רעלים יכולות לעזור בנסיבות מיוחדות כשהן מרמזות על סיבה משתמעת כמו אלכוהול או אי נטילת תרופות, דלקת קרום המוח או מינון יתר אבל אין מספיק הוכחות על מנת לתמוך בשימוש שגרתי אצל מבוגר שיש לו התקף ראשון ללא סיבה נראית לעין. בסקירה שנערכה ב-2007 הומלץ לערוך בדיקת אלקטרואנצפלוגרם (EEG) ודימות מוחי בטומוגרפיה ממוחשבת (CT) או בדימות תהודה מגנטית (MRI)‏ MRI היא יותר רגישה בבדיקת התקף ראשון שסיבותיו אינן ידועות.
הבחנה בין התקף אפילפטי למצבים אחרים כמו התעלפות יכול להיות קשה. תיאור מהימן על ידי עד שראה את ההתקף הוא הגורם החשוב ביותר בקביעה אם היה התקף. כמו כן לא תמיד האנשים בסביבה מסוגלים להבחין שהחבר שלידם חווה ברגע זה התקף.
אבחון > בדיקה גופנית

רוב החולים נמצאים במצב פוסט-איקטלי אחרי התקף. במצב זה הם רדומים ולעיתים קרובות מבולבלים. עלולים להיות סימנים של פגיעות אחרות. מחקר קטן שנעשה מצא שמציאת סימני נשיכה בצד הלשון הייתה מאוד מועילה כאשר היא הייתה קיימת.
אבחון > EEG

פעילות חשמלית חריגה מבודדת הנרשמת על ידי בדיקת אלקטרואנצפלוגרם בלי תצוגה קלינית נקראת התקף תת-קליני. התקפים כאלה יכולים לזהות את הרקע של הפעילות האפילפטית וכן בזיהוי הסיבות להתקפים.
אבחון > קביעת הסיבה הבסיסית

שיטות אבחון נוספות כוללות סריקת CT ודימות MRI או אנגיוגרפיה. בדיקות אלה יכולות להראות על פגיעות מבניות במוח ובלב, אך אצל רוב אלה שיש להם אפילפסיה לא רואים שום דבר מיוחד.
היות שיש אבחנות שונות להתקפים אין זה בלתי מצוי שחולה ייבדק בו זמנית על גורמים הקשורים ללב וסיבות אנדוקריניות. בדיקת רמת גלוקוז, למשל, היא פעולה הכרחית בטיפול בהתקפים משום שהיפוגליקמיה עלולה לגרום להתקפים וכישלון בשליטה ברמת הסוכר עלולה להיות מזיקה לחולה. סיבות אחרות שיש לקחת אותן בחשבון הן התעלפויות והפרעת קצב לבבי ולעיתים הפרעת פאניקה. בנוסף, ל-5% מן האנשים עם תוצאות חיוביות בתבחין הטיה משכיבה לעמידה עלולה להיות פעילות דמוית התקף שנובעת, כנראה, מחוסר חמצן במוח.
אבחון > אבחנה

הבחנה בין התקף אפילפטי למצבים אחרים כמו התעלפות יכולה להיות קשה. מצבים אחרים היכולים לחקות התקפים הם: התקף פסיכוגני, דיסטוניה, כאבי מיגרנה, הרעלת סטריכנין.
הטיפול

יש להרחיק חפצים חדים או מסוכנים מסביבתו של החולה כדי שלא ייפגע. התקף הנמשך יותר מ-5 דקות מצריך התערבות חירום רפואית.
ניתן לאמן כלב שיזעיק עזרה או יבטיח את בטיחות האדם כשמתרחש התקף. כלבים אלה לא מתאימים לכל אחד. לעיתים רחוקות יכול הכלב לפתח יכולת לחוש את ההתקף לפני שהוא קורה. ניתן להשתמש בקסדות על מנת להבטיח הגנה לראש בזמן התקף.
אין צורך במתן תרופות אחרי התקף ראשון והן מומלצות רק אחרי שהתרחש התקף שני או לכאלה שיש להם פגיעה מבנית במוח.
הטיפול > פרוגנוזה

אצל מבוגרים, אחרי שישה חודשים בלי התקפים, אחרי התקף ראשון הסיכון להתקפים חוזרים בשנה שלאחר מכן הוא פחות מ-20% בלי קשר לטיפול. עד 7% מההתקפים שמגיעים לחדר מיון הם התקפי סטטוס אפילפטיקוס.
צ'ן פו

זהו שם סיני; שם המשפחה הוא .
צ'ן פו (במנדרינית תקנית: 陈蒲, בפין-יין: Chén Pú; נולד ב-15 בינואר 1997 בצ'ונגצ'ינג שבסין) הוא כדורגלן סיני המשחק בעמדת קשר הכנף בקבוצת שאנדונג טאיישן מליגת העל הסינית ובנבחרת סין.
קריירת מועדונים

צ'ן גדל במחלקת הנוער של שאנדונג לוננג, ממנה הושאל גם לדפורטיבו ברזיל הברזילאית. בשנת 2019 החל לשחק בקבוצה הבוגרת של שאנדונג טאיישן (שאנדונג לוננג) במסגרת ליגת העל הסינית. בשנים 2020–2021 הושאל למועדונים שה-ג'יאנגוואנג אבר ברייט והנאן סונגשאן לונגמן מליגת העל הסינית.
קריירה בינלאומית

ב-23 במרץ 2023 ערך צ'ן את הופעת הבכורה שלו בנבחרת סין, בתיקו 0-0 נגד נבחרת ניו זילנד במשחק ידידות.
נכלל בסגל נבחרת סין לטורניר גביע אסיה 2023.
תארים

גביע ה-FA הסיני (1): 2022
הערות שוליים

↑  中国男足亚洲杯集训名单出炉 唯一新面孔是个门将 באתר China Youth Net, ‏ 12 בדצמבר 2023 (בסינית)
| נבחרת הרפובליקה העממית של סין – גביע אסיה בכדורגל 2023 |
| --- | --- | --- |
|  1 יאן ג'ונלינג •  2 ג'יאנג גואנגטאי •  3 ג'ו צ'נג'יה •  4 לי ליי •  5 ז'אנג לינפנג •  6 וואנג שאנגיואן •  7 וו ליי •  8 שו שין •  9 ז'אנג יונינג •  10 שי פנגפיי •   11 טאן לונג •  12 ג'יאן טאו • 13 שו האופנג •  14 וואנג דאליי • 15 וו שי • 16 גאו טיאני • 17 צ'ן פו • 18 דאי וואי טסון • 19 ליו יאנג • 20 וויי שיהאו • 21 ליו בינבין • 22 וו שאוקונג • 23 לין ליאנגמינג • 24 ג'יאנג שנגלונג • 25 ליו דיאנזואו • 26 וואנג קיומינג • מאמן: ינקוביץ' |  1 יאן ג'ונלינג •  2 ג'יאנג גואנגטאי •  3 ג'ו צ'נג'יה •  4 לי ליי •  5 ז'אנג לינפנג •  6 וואנג שאנגיואן •  7 וו ליי •  8 שו שין •  9 ז'אנג יונינג •  10 שי פנגפיי •   11 טאן לונג •  12 ג'יאן טאו • 13 שו האופנג •  14 וואנג דאליי • 15 וו שי • 16 גאו טיאני • 17 צ'ן פו • 18 דאי וואי טסון • 19 ליו יאנג • 20 וויי שיהאו • 21 ליו בינבין • 22 וו שאוקונג • 23 לין ליאנגמינג • 24 ג'יאנג שנגלונג • 25 ליו דיאנזואו • 26 וואנג קיומינג • מאמן: ינקוביץ' | הרפובליקה העממית של סין |
קבוצת סינג'נטה

| --- | --- |


 נתונים כלליים
 תקופת הפעילות:  2020–הווה (כ־4 שנים) 
 חברות בנות:  קבוצת סינג'נטה  אדמה פתרונות לחקלאות  Sinofert Holdings 
 מיקום המטה:  שאנגחאי 
 ענפי תעשייה:  תעשיית החקלאות 
 הכנסות:  28,200,000,000 דולר אמריקאי (נכון ל־2021) 
 רווח תפעולי:  4,600,000,000 דולר אמריקאי (נכון ל־2021) 
 עובדים:  53,000 (נכון ל־2022) 
  
 www.syngentagroup.com
 
קבוצת סינג'נטה (באנגלית: Syngenta Group) היא ספקית בינלאומית של ידע וטכנולוגיות בתחום החקלאות, ובפרט בנושא זרעים ומוצרי הגנת יבול. משרדיה הראשיים בבזל, שווייץ, ולה משרדים נוספים, כולל בשיקגו, תל אביב ושאנגחאי. Syngenta AG הוקמה בשנת 2000 על ידי מיזוג העסקים האגרכימיים של נוברטיס ואסטרהזניקה ונרכשה על ידי כמצ'יינה, התאגיד הלאומי לכימיקלים בסין בשנת 2015. בשנת 2020 הוקמה קבוצת סינג'נטה, המהווה מיזוג של סינג'נטה, חברת "אדמה פתרונות לחקלאות" ועסקי החקלאות של סינוכם (Sinochem) תחת ישות אחת.
היסטוריה

אבן דרך חשובה בתולדות סינג'נטה הייתה מיפוי רצף ה-DNA המלא של גנום האורז בשנת 2001, כאשר החברה גם הייתה חברה בקונסורציום המחקר של "אורז הזהב" (Golden Rice) ורכשה זכויות פטנט ומסחור. החברה ויתרה על תשלומי תמלוגים בשווקים שבהם לחקלאי האורז היו ביצועים נמוכים ואיפשרה לחקלאים להשתמש בזרעים. בשנת 2004 זן תירס מתוק מהונדס מסינג'נטה קיבל רישיון ייבוא של האיחוד האירופי, שמשך תשומת לב משמעותית, והיה הדגנים המהונדסים הראשונים ששימשו למאכל אדם.
היסטוריה > היסטורית רכישות

2004: Garst Seed Company
2004: Golden Harvest Seeds
2007: זרעים גדרה
2009: Circle One Global
2009: Synergene Seed & Technology
2009: Pybas Vegetable Seed Co.
2010: Maribo Seed
2012: Pasteuria Bioscience, Inc
2012: Devgen
2012: Sunfield Seeds
2013: MRI Seed Zambia Ltd
2013: MRI Agro
2014: Società Produttori Sementi
2014: Lantmännen
הערות שוליים

↑  Aaron KirchfeldAndrew Marc Noel, Patrick Winters (24 ביוני 2014). "Monsanto Said to Have Weighed $40 Billion Syngenta Deal". Bloomberg News. נבדק ב-4 ביוני 2015. {{cite news}}:  (עזרה)
↑  "New Syngenta Group Unites Syngenta, Adama and Sinochem", CropLife, 2020-06-22, נבדק ב-2020-10-30
↑  "Syngenta: China formt den größten Agrochemie-Konzern der Welt". Handelsblatt (בגרמנית). נבדק ב-2020-11-04.
↑  "Syngenta entschlüsselt Reis-DNA". Handelsblatt (בגרמנית). 2001-01-26.
↑  WDR (2019-10-31). "Reis: Genreis". Planet Wissen (בגרמנית). נבדק ב-2020-11-04.
↑  "Zulassung für Genmais weckt Hoffnungen der Saatguthersteller". Handelsblatt (בגרמנית). 2004-05-21.
↑  "History recalled of disappearing Garst seed". AG Pro. נבדק ב-2020-11-05.
↑  "Syngenta acquires majority position in Golden Harvest". Farm Progress. 2004-06-28. נבדק ב-2020-11-05.
↑  Hopkins, Matt (2009-06-11). "Syngenta Acquires Circle One For Bio-Control Technology". AgriBusiness Global. נבדק ב-2020-11-05.
↑  "Syngenta übernimmt US-Unternehmen für Salatsaatgut". Proplanta (בגרמנית). 2009-11-12. נבדק ב-2020-11-05.
↑  "Syngenta vegetable seed varieties united as one brand". Vegetable Growers News. נבדק ב-2020-11-05.
↑  "Syngenta Acquires Maribo Seed Sugar Beet Business From Nordic Sugar". Foodingredientsfirst. נבדק ב-2020-11-05.
↑  "Syngenta to Acquire Pasteuria Bioscience | CHEManager". Chemanager Online. נבדק ב-2020-11-05.
↑  "Syngenta pays hefty premium to snap up Devgen". Reuters. 2012-09-21. נבדק ב-2020-11-05.
↑  "Syngenta To Acquire Sunfield Seeds". Foodingredientsfirst. נבדק ב-2020-11-05.
↑  "Syngenta to Acquire African Corn Seed Business". Cision Prnewswire. נבדק ב-2020-11-05.
↑  Ackermann, Benine (2018-06-13). "Good news for Zambian farmers: Syngenta helps farmers to grow". ProAgri-US. נבדק ב-2020-11-05.
↑  "Syngenta kauft italienischen Hartweizensaatgut-Produzenten". Schweizer Bauer (בגרמנית). 2014-04-07. נבדק ב-2020-11-05.
↑  "Syngenta kauft bei Lantmännen ein". Handelszeitung (בגרמנית). נבדק ב-2020-11-05.
פרדוקס קידוש החודש

פרדוקס קידוש החודש הוא פרדוקס לוגי הלכתי בנושא קידוש החודש. הפרדוקס מוזכר לראשונה בספר מנחת חינוך.
הפרדוקס

מעשה בשני אנשים שבאו לסנהדרין ביום ל' באב והעידו שראו את מולד הלבנה. בהתאם לעדותם החליט בית הדין להכריז על אותו יום כיום א' באלול, אך לפני שהספיקו להכריז כך, הגיעו לבית הדין שני עדים אחרים לְהָזֵם את עדותם של העדים הראשונים או לפסלם. לשני העדים האחרונים ימלאו 13 שנים ביום א' באלול, ולפיכך ביום זה יהפכו לבני מצווה וכשירים לעדות.
אם תתקבל עדות העדים הראשונים, התאריך יהיה א' באלול ויוכלו העדים האחרונים לפסול את הראשונים. אם תיפסל עדות העדים הראשונים, התאריך יהיה ל' באב ומשמעות הדבר תהיה שהעדים האחרונים פסולי עדות. אם נפסלו העדים האחרונים לעדות, הרי שיש לקבל את עדות הראשונים ולקבוע כי התאריך הוא א' באלול. לפיכך, העדים האחרונים כשרים לעדות ויכולים לפסול את העדים הראשונים, ויש להכריז כי התאריך הוא ל' באב. וכן הלאה וכן הלאה.
מסקנות הלכתיות

תשובת המנחת חינוך עצמו היא שעדות העדים הראשונים מתקבלת. לשיטתו בשעת עדותם של העדים הראשונים, בטרם קידש בית דין את החודש על פי עדותם, אין באפשרות העדים האחרונים לפסלם, ואין שום צורך להתחשב בהשלכות העתידיות של קידוש החודש לפני שהפך למציאות באמצעות הכרזת בית הדין. אם באו העדים המזימים לאחר שהכריז בית דין על קידוש החודש, הרי גם אז להזמתם או פסילתם של העדים הראשונים בדיעבד אין כל תוקף, מכיוון שלפי ההלכה גם קידוש חודש שנעשה בשגגה ובהטעיה ואף בזדון – מתקבל ולעולם לא ניתן לשנותו.
לעומתו, בספר דרך המלך[דרוש מקור][מפני ש...] כתב שאין לקדש את החודש במצב כזה, ובכל מקום שבו יש פרדוקס צריך להשאיר את המצב כמו שהוא. בספר מנחת סולת כתב שאין כלל פרדוקס, ובכל מקרה העדים האחרונים פסולים להעיד בעניין זה, מכיוון שלא ניתן לקבל את עדותו של בעל אינטרס. לטענתו לעדים האחרונים יש אינטרס שלא יתקדש החודש, מכיוון שאם עשו עבירה באותו יום, בהכרזתו כיום א' באלול יהפכו הם לבני מצוות ויוכלו להיענש. אם יידחה קידוש החודש, הרי שביצעו את העבירה בל' באב, ולא ניתן להעניש אותם.
ראו גם

פרדוקס השקרן
הערות שוליים

↑  תלמוד ירושלמי, מסכת ראש השנה,  פרק א', הלכה א'.
↑  תלמוד בבלי, מסכת ראש השנה, דף כ"ה, עמוד א'.
↑  נדפס בשם "פרדוקס ראש החודש" בגליליאו, כתב-עת למדע ולמחשבה, 114 (פברואר 2008), עמ' 68–69 (מצוטט ברשות המחבר)
↑  שלוש השורות הראשונות של השיר הן גם תחילת שיר הנון-סנס "סוס הים והנגר" מאת לואיס קרול (ההערה במקור)
↑  יש להעיר שתאומים לא יכולים להעיד יחד כי אין מקבלים עדות של שני אנשים הקרובים זה לזה
צעירי ציון

חברי הוועד של צעירי ציון פינסק, 1916
צעירי ציון הייתה תנועה עממית של יהודים ציונים צעירים שהדגישה ציונות מעשית של עלייה, חלוציות ועבריות. רוב חברי התנועה גם נשאו שאיפות סוציאליסטיות. התנועה נוסדה ברוסיה ב-1903 על סמך תאים שהחלו להתארגן בבסרביה כבר ב-1898 (תוצאה של קריאת הקונגרס הציוני להקמת אגודות). התנועה הקימה סניפים גם בגליציה, פולין ורומניה. לאחר פיצול בו פרשו ממנה חלק ניכר מן החברים על מנת להקים את המפלגה הציונית-סוציאליסטית (צ"ס) ב-1920, חברה התנועה למפלגת הפועל הצעיר ובשורה של איחודים התמזגה לאיחוד העולמי של המפלגות הציוניות סוציאליסטיות. התנועה הייתה גורם פעיל בתנועת החלוץ, תמכה בתנועת הנוער גורדוניה ופעלה להתחדשות החיים היהודיים בגולה בשיתוף עם רשת החינוך "תרבות".
ראשית הדרך

ראשיתה של "צעירי ציון" בהתארגנויות מקומיות של צעירים ציוניים שפעלו יחדיו ללא מצע מיוחד. ישנם המייחסים את האגודה המקומית הראשונה לקישינב בשנת 1898, בעוד אחרים מציינים את שנת 1901 כשנת התחלת אגודות צעירי ציון. ישראל ריטוב מציין את שנת ייסוד התנועה כ-1903 עת צצו אגודות רבות של צעירי ציון ברחבי רוסיה ופולין. אגודות אלו הוקמו במקביל לאגודות דומות שהתארגנו תחת השם התחיה. ניסיונות לאחד בין התנועות לא צלחו, ובשנת 1907 הצטמקה התחיה עד שנעלמה והשאירה את צעירי ציון לבדה.
אידאולוגיה בראשית הדרך

התנועה איגדה אגודות שונות של צעירים בעלי רצון לפעולה ציונית מעשית כעלייה לארץ ישראל ורובם היו מבין עולי העלייה השנייה והעלייה השלישית אשר הקימו לצורך ההכשרה לעלייה את תנועת החלוץ. האגודות היו בעלות הדגשים שונים בנושאי עלייה לעומת ארגון חיים יהודיים בגולה, עברית מול יידיש וכן במידת הזיקה לסוציאליזם ובפרט לתנועה העולמית של הסוציאליזם. הקו האידאולוגי המוצהר היה סוציאליזם מתון, שהתנגד למרקסיזם דוגמטי ולקומוניזם.
התנועה לא פעלה כמפלגה אלא כתנועת נוער ותנועה עממית. בארץ ישראל היו חלק גדול מחבריה לחברים במפלגת הפועל הצעיר. עם זאת, חלק מחברי התנועה דגלו דווקא בארגון חיים יהודיים עצמאיים בגולה על ידי יצירת אגודות פועלים יהודיות מקומיות. הם עודדו פעילות ויצירה בשפת היידיש, ולא ראו בעברית שפה לניהול חיים מודרניים.
ב-1916 התאחד סניף התנועה בווינה עם תנועת "השומר" ויצר את השומר הצעיר.
הפילוג

בוועידה השנייה של צעירי ציון בפטרוגרד, שנערכה ערב מהפכת אוקטובר (במאי 1917) הגדירו עצמם רוב חברי התנועה כציונים סוציאליסטים-מרקסיסטים הם ניסו להנהיג קו סוציאליסטי בעוד אנשי המרכז והימין התנגדו לכך. הסוציאליסטים ביקשו שהתנועה תהפוך לגוף פוליטי ולכן פעלו על מנת להתקבל להסתדרות הציונית כסיעה בשם "פרקציה (סיעה) ציונית עממית צעירי ציון".
הוועידה השלישית של צעירי ציון התקיימה בעיר חרקוב ב-15 במאי 1920. אולם, שבוע קודם לכן, ב-6 במאי התקיפה פולין את אוקראינה וכבשה את בירתה קייב. עקב נסיבות אלו לא הגיעו לוועידה לא הצירים ממוסקבה ופטרוגרד, לא הצירים מקייב, ברדיצ'ב וז'יטומיר (הערים בהן התרכז רוב מניין הפועלים הציונים) ולא הצירים מאודסה, חרסון וסביבתן. בוועידה היו רק 43 צירים מחרקוב, סראטוב, צפון אוקראינה, הומל וקווקז. למרות היעדרות רבים מהצירים והיעדרות ראשי התנועה דנה הוועידה והחליטה שורה של החלטות יסוד: יחס התנועה למשטר החדש נקבע כאוהד ומוכן לשיתוף פעולה דמוקרטי, הוחלט על התגבשות כמפלגה פוליטית סוציאליסטית ולא רק כתנועה עממית וכסיעה בהסתדרות הציונית והשפה העברית נקבעה כשפה ראשית ומועדפת על היידיש.
החלטות אלה שינו את פני התנועה ויצרו למעשה את המפלגה הציונית-סוציאליסטית, שנקראה בקיצור צ"ס.
החלק הלא-סוציאליסטי ברוסיה ובפולין התארגן כ"צעירי ציון העמלנים" או "הפרקציה הציונית העממית צעירי ציון" בברית המועצות חדל לפעול כמסגרת חוקית והחל לפעול כתנועה בלתי לגאלית.
התאחדות

בוועידה שהתקיימה בפראג ב-26 במרץ 1920 הוחלט על איחוד בין צעירי ציון (החלק שלא פרש לצ"ס) ומפלגת הפועל הצעיר בארץ ישראל לתנועה בשם "התאחדות עולמית של 'הפועל הצעיר' ו'צעירי ציון'".
(בקיצור "התאחדות"). גם במסגרת ההתאחדות נוצרו קרעים בין צעירי ציון שביקשו להתארגן בגולה לפתרון בעיות מיידיות של פועלים יהודים, לבין אנשי הפועל הצעיר מארץ ישראל שהאתגרים שלהם היו שונים ועמדו בסימן התיישבות וחינוך בעברית.
החלטות הוועידה העולמית השלישית של "התאחדות", שהתקיימה בברלין באוגוסט 1922 מדגימות את שתי הפנים של המפלגה, שנקראה אז "מפלגת העבודה הציונית - התאחדות":
יצירת חברת עובדים עברית חפשית בארץ ישראל בתור מרכז לאומי על יסודות של משק סוציאליסטי, המשוחרר מכל צורות של ניצול והחדור תרבות עבודה עברית.
וכן
התחדשות חיי העם בגולה על יסודות של עבודה יצרנית, משוחררת מניצול, אוטונומיה לאומית ותרבות עברית.
"התאחדות" פעלה ליישום ההחלטות על חיים יהודיים בגולה במסגרת שיתוף פעולה עם רשת החינוך "תרבות" ותמיכה בתנועת הנוער גורדוניה. בנוסף שיתפה פעולה עם "החלוץ" לארגון העלייה לארץ ישראל.
בשנת 1930, לאחר שאחדות העבודה והפועל הצעיר בארץ ישראל התאחדו ויצרו את מפא"י, נוצר לחץ על "התאחדות" מצד המוסדות להתאחד עם "הברית העולמית של פועלי ציון - צ"ס" (המפלגה המאוחדת של פועלי ציון מארץ ישראל ומפלגת הציונים סוציאליסטים שפעלה בעיקר בברית המועצות). בשל ויכוחים על מידת הסוציאליזם או קומוניזם באיחוד ומעמדה היחסי של העברית אל מול היידיש, התארכו הוויכוחים במשך כשנתיים. באוגוסט 1932 הוקם בדנציג "האיחוד העולמי פועלי ציון - צ"ס - התאחדות", שנקרא בקיצור "האיחוד העולמי".
הערות שוליים

↑  ישראל ריטוב, מסיעת נוער למחתרת לוחמת, דבר, 19 במאי 1960
↑  "Hashomer Hatzair- Made in Austria" הדף הירוק
| --- | --- |
בקרת זהויות :  NLI: 987007270223105171 
שטר תרומה להתאחדות העולמית של הפוע"הצ וצ"צ ("הפועל הצעיר"). עוצב על ידי ישראל הירשפלד ונחום גוטמן.
קובי מוסא

קובי מוסא (נולד ב-19 באפריל 1982) הוא כדורגלן עבר ישראלי ששיחק בעמדת המגן הימני.
קריירה

מוסא שיחק מאז שנת 2000 עד 2008 במכבי תל אביב, למעט בעונת 2005/2006, שבה הושאל לקבוצת מ.ס. אשדוד. מוסא שיחק עם מכבי תל אביב בשלב הבתים של ליגת האלופות בעונת 2004/2005. במהלך משחק הדרבי התל אביבי, שנערך במחזור האחרון של עונת 2006/2007, היה מעורב מוסא באירוע בלתי ספורטיבי, כאשר בעט באחד מאוהדי הפועל תל אביב שפרץ למגרש בזמן המשחק. בגין המקרה, נענש מוסא בהרחקה מארבעה משחקים בפועל.
בשנת 2008 עבר מוסא לשחק בהפועל רמת גן, ובעונתו הראשונה בקבוצה העפיל עמה לליגת העל. לאחר עונה אחת בליגת העל עבר להפועל אשקלון, ובינואר 2011 חתם בהפועל ראשון לציון מהליגה הלאומית כחלק מחיזוקה לקראת המשך המאבקים על עליית הליגה בעונת 2010/2011. מוסא היה שותף לעליית הליגה, אך נשר עם הקבוצה לליגה הלאומית בעונת 2011/2012 בתום מאבקי הישרדות ממושכים.
ב-12 ביולי 2012 חתם מוסא בהפועל רמת השרון. בתום עונתו השנייה במועדון ירד עמה לליגה הלאומית.
לקראת עונת 2014/2015 חתם בקבוצת הפועל פתח תקווה, העולה החדשה לליגת העל, ובתום העונה ירד עם הקבוצה לליגה הלאומית. ב-13 בספטמבר 2015 חזר להפועל רמת השרון מהליגה הלאומית.
חיים אישיים

ב-3 באפריל 2008 נישא מוסא לאלינור.
ב-17 בפברואר 2017 הונח תחת רכבו של מוסא מטען חבלה רב עוצמה, אשר התגלה בטרם התפוצץ. בהנחת המטען הורשע העבריין אבי הררי.